HR Službeni list Europske unije 42

42010X0731(01)



SLUŽBENI LIST EUROPSKE UNIJE

Samo originalni UN/ECE tekstovi imaju pravnu važnost prema međunarodnom javnom pravu. Status i dan stupanja na snagu ovog Pravilnika mora se provjeriti u posljednjoj verziji UN/ECE statusnog dokumenta TRANS/WP.29/343, raspoloživog na stranici:

http://www.unece.org/trans/main/wp29/wp29wgs/wp29gen/wp29fdocstts.html

Pravilnik br. 69 Gospodarske komisije UN-a za Europu (UN/ECE) - jedinstvene odredbe o homologaciji stražnjih ploča za označivanje sporih vozila (zbog konstrukcije) i njihovih prikolica

koji sadrži sav važeći tekst do:

Dopune br. 5 niza promjena 01 — Datum stupanja na snagu: 24. listopada 2009.

SADRŽAJ

PRAVILNIK

1. Područje primjene

2. Definicije

3. Zahtjevi za odobrenje

4. Označavanja

5. Odobrenje

6. Opće specifikacije

7. Specijalna specifikacija (testovi)

8. Izmjene i produljenje odobrenja za stražnje ploče za označivanje sporih vozila (zbog konstrukcije) i njihovih prikolica

9. Sukladnost proizvoda

10. Kazne za neusklađenost proizvoda

11. Proizvodnja je u potpunosti prekinuta

12. Prijelazne odredbe

13. Nazivi i adrese tehničkih službi odgovornih za provedbu ispitivanja odobrenja i administrativnih odjela

PRILOZI

Prilog 1. — CIE koordinatni sustav

Prilog 2. — Komunikacija u vezi s odobrenjem ili odbijanjem ili produljenjem ili povlačenjem odobrenja ili proizvodnju stražnjih ploča za označivanje sporih vozila koja je konačno prekinuta, sukladno Pravilniku br. 69

Prilog 3. — Izgled homologacijske oznake

Prilog 4. — Postupak ispitivanja

Prilog 5.— Specifikacija oblika i dimenzija - oblik i dimenzije retroreflektirajućih/fluorescentnih (razred 1) ili samo retroreflektirajućih (razred 2) ploča za označivanje sporih vozila

Prilog 6.— Kolorimetrijske specifikacije

Prilog 7.— Fotometrijske specifikacije

Prilog 8.— Otpornost na vanjske medije

Prilog 9.— Otpornost na toplinu

Prilog 10. — Krutost ploča

Prilog 11. — Stabilnost u vremenu optičkih svojstava stražnjih ploča za označivanje

Prilog 12. — Stražnje ploče za označivanje sporih vozila i njihovih prikolica

Prilog 13. — Minimalni zahtjevi za sukladnost kontrolnih postupaka u proizvodnji

Prilog 14. — Minimalni zahtjevi za uzorkovanje od strane inspektora

Prilog 15. — Smjernice za instaliranje stražnjih ploča za označivanje na sporim vozilima (zbog konstrukcije) i njihovih prikolica

1. PODRUČJE PRIMJENE

Ovaj se Pravilnik odnosi na stražnje ploče za označivanje vozila kategorije M, N,O i T i za pokretne strojeve, koji se, zbog svoje konstrukcije, ne mogu kretati brže od 40 km/h (1).

2. DEFINICIJE (2)

2.1. U svrhu ovih odredbi, moraju se primjenjivati sljedeće definicije:

2.1.1. „Stražnje ploče za označivanje sporih vozila”, trokutasta ploča s odrezanim uglovima s karakterističnim uzorkom lica s retroreflektirajućim i fluorescentnim materijalom ili napravama (razred 1); ili samo s reflektirajućim materijalima ili napravama (razred 2)

2.1.2. „Uzorak”, kompletna, završena ploča za spora vozila, spremna za montažu na vozilo i vozilo koje predstavlja reprezentativni uzorak tekuće proizvodnje.

2.2. Retrorefleksivnost

Refleksivnost kojom se zračenja vraća u pravcu bliskom onom iz kojeg je došlo, to se svojstvo zadržava čak i u širokim promjenama smjera direktnog zračenja:

2.2.1. „Retroreflektirajući materijal”, površina ili naprava od koje se, kada je direktno ozračena, relativno veliki dio direktnog zračenja odbija unatrag.

2.2.2. „Retroreflektirajuća naprava”, sklop spreman za upotrebu i koji se sastoji od jedne ili više reflektirajućih optičkih jedinica.

2.3. Geometrijske definicije (vidjeti Prilog 1., sliku 1.).

2.3.1. „Referentni centar”, točka na ili u blizini retroreflektirajuće površine koja je označena da bude centar naprave u svrhu specificiranja njene učinkovitosti.

2.3.2. „Os osvjetljenja”, odsječak linije od referentnog centra do izvora svijetla.

2.3.3. „Os promatranja”, odsječak linije od referentnog centra do fotometrijske glave.

2.3.4. „Kut promatranja (simbol α)”, kut između osi osvjetljenja i osi promatranja. Kut promatranja je uvijek pozitivan i, u slučaju retrorefleksije, ograničen na male kutove. Maksimalni raspon: 0° ≤ α ≤ 180°.

2.3.5. „Poluravnina promatranja”, poluravnina koja počinje na osi osvjetljenja i koja sadrži os promatranja.

2.3.6. „Referentna os”, označeni odsječak linije čiji je početak u referentnom centru i koji se koristi za određivanje kutne pozicije retroreflektirajuće naprave.

2.3.7. „Upadni kut (simbol β)”, kut od osi osvjetljenja do referentne osi. Upadni kut obično nije veći od 90° ali, zbog potpunosti, njegov je puni opseg definiran kao 0° ≤ β ≤ 180°. S ciljem potpunog specificiranja orijentacije taj je kut obilježen s dvije komponente, β1 i β2.

2.3.8. „Prva os”, os kroz referentni centar okomita na poluravninu promatranja.

2.3.9. „Prva komponenta upadnog kuta (simbol β1)”, kut od osi osvjetljenja do ravnine koja sadrži referentnu os i prvu os. Raspon: – 180° < β1 ≤ 180°.

2.3.10. „Druga komponenta upadnog kuta (simbol β2)”, kut od ravnine koja sadrži poluravninu promatrana do referentne osi. Raspon: – 90° ≤ β2 ≤ 90°.

2.3.11. „Druga os”, os kroz referentni centar okomita na obje prvu os i referentnu os. Pozitivan smjer druge osi leži u poluravnini promatranja kada je – 90° < β1 < 90° kako je prikazano u Prilogu 1., slika 1.

2.3.12. Kut rotacije ε

Kut za koji se uzorak okreće oko svoje vertikalne osi od bilo koje proizvoljno uzete pozicije u smjeru suprotnom od satne kazaljke (+ ε) ili u smjeru satne kazaljke (– ε) gledano u pravcu osvjetljenja. Ako retroreflektirajući materijali ili naprave imaju oznaku (npr. TOP), ta oznaka određuje početni položaj. Kut rotacije ε leži u rasponu – 180° < ε ≤ 180°.

2.4. Određivanje fotometrijskih izraza

2.4.1. Koeficijent retrorefleksije R’

Koeficijent (R’) dobiven od svjetlosnog intenziteta (I) retroreflektirajuće površine u smjeru promatranja i osvjetljenja (E⊥) na retroreflektirajuću površinu pod pravim kutovima na smjer direktnog svijetla i osvijetljene ravnine uzorka površine A

Koeficijent retrorefleksije R’ je izražen u kandelama po kvadratnom metru i luksu (cd). m-2. lx-1).

2.4.2. „Kutni promjer retroreflektirajućeg uzorka (simbol η)”, kut koji leži nasuprot najveće dimenzije retroreflektirajućeg uzorka, bilo u centru izvora svjetla ili u centru prijemnika.

2.4.3. „Faktor osvjetljenja”, omjer osvjetljenja razmatranoga tijela i osvjetljenja idealnog difuzora pod jednakim uvjetima osvjetljenja i promatranja.

2.4.4. „Boja reflektiranog svjetla ili naprave.” Definicije boje reflektiranog svjetla dane su u stavcima 2.30. i 2.31. Pravilnika br. 48.

2.5. Fluorescencija

2.5.1. Kada se neke tvari nađu u blizini izvora ultraljubičaste ili plave radijacije, one emitiraju radijaciju koja je gotovo uvijek duže valne dužine od one koja je stvorila efekt. Taj se fenomen zove fluorescencija. Po danu i u sumraku, fluorescentne boje su svjetlije od normalnih boja jer one reflektiraju dio svijetla koje na njih pada i dodatno emitiraju svjetlo. Po noći one nisu svjetlije od običnih boja.

2.5.2. „Boja fluorescentnog svjetla naprave.” Definicije boje fluorescentnog svjetla dane su u stavku 2.32. Pravilnika br. 48.

2.6. Opis goniometra

Goniometar koji se može koristiti u mjerenjima retrorefleksije u CIE geometriji prikazan je u Prilogu 1., slika 2. U tom prikazu, glava fotometra prikazana je proizvoljno da bude vertikalno iznad izvora. Prva je os prikazana fiksno i horizontalno i položena je okomito na poluravninu promatranja. Može se uzeti bilo koji raspored komponenata koji je jednak prikazanom.

2.7. Definicija „tip”

Stražnje ploče za spora vozila različitih tipova znače ploče za označivanje sporih vozila koje se razlikuju u takvim bitnim elementima kao:

2.7.1. Zaštitni naziv artikla ili zaštitni znak.

2.7.2. Karakteristike retroreflektirajućeg materijala ili uređaja.

2.7.3. Karakteristike fluorescentnog materijala.

2.7.4. Dijelovi koji štetno djeluju na svojstva retroreflektirajućeg materijala ili naprave.

3. ZAHTJEV ZA HOMOLOGACIJU

3.1. Zahtjev za odobrenje tipa stražnje ploče za označivanje sporih vozila mora predati vlasnik robne marke ili ako je potrebno, njegov propisno ovlašteni zastupnik, uz koji treba priložiti:

3.1.1. Nacrte u tri kopije, dovoljno detaljne da omogućavaju identifikaciju tipa. Nacrti moraju geometrijski prikazati položaj na stražnjem dijelu vozila u koji treba postaviti ploču za označivanje sporog vozila. Oni također moraju prikazati položaj namijenjen za homologacijski broj i identifikacijski simbol u odnosu na krug i homologacijsku oznaku.

3.1.2. Kratak opis koji daje tehničku specifikaciju materijala iz kojih je retroreflektirajuća površina načinjena.

3.1.3. Kratak opis koji daje tehničku specifikaciju materijala iz kojih je fluorescentna površina načinjena.

3.1.4. Uzorke retroreflektirajuće i fluorescentne (razred 1) ili samo retroreflektirajuće (razred 2).

3.2. Nadležna tijela moraju provjeriti zadovoljavajuća rješenja radi osiguranja efikasne kontrole i usklađenosti robe prije nego što odobre homologaciju.

4. OZNAČIVANJE

4.1. Svaka stražnja ploča za označivanje sporog vozila koja se podnosi na odobrenje mora imati:

4.1.1. Trgovački naziv ili znak podnositelja zahtjeva.

4.1.2. Na pločama čiji retroreflektirajući sustav nije za sve kutove rotacije ε, vodoravno upisanu oznaku „TOP” na najvišem dijelu ploče kada je montirana na vozilo.

4.2. Oznake moraju biti ili na retroreflektirajućoj ili fluorescentnoj površini ploče, ili na rubu i mora biti vidljivo izvana kada je ploča za označivanje montirana na vozilu.

4.3. Oznake moraju biti jasno čitljive i moraju biti neizbrisive.

5. ODOBRENJE

5.1. Ako stražnje ploče za označivanje sporih vozila u skladu s gornjim stavkom 4. udovoljavaju zahtjevima ovog Pravilnika, odobrenje za taj tip ploče za označivanje sporih vozila mora biti izdano.

5.2. Broj odobrenja dodjeljuje se svakom odobrenom tipu. Njegove prve dvije znamenke (sada 01), moraju ukazivati na niz izmjena koje uključuju najnovije glavne tehničke izmjene Pravilnika u vrijeme izdavanja odobrenja. Simbol iznad kruga označava klasu ploče za označivanje sporog vozila, „RF” u slučaju razreda 1 (retroreflektirajući i fluorescentni materijal) i „RR” u slučaju razreda 2 (samo retroreflektirajući). Ugovorna stranka ne smije doznačiti isti broj drugom tipu ploče za označivanje sporih vozila.

5.3. Obavijest o odobrenju ili odbijanju ili produljenju odobrenja za tip stražnje ploče za oznaku sporih vozila prema ovom Pravilniku mora biti javljena strankama u Sporazumu koje primjenjuju ovaj Pravilnik putem obrasca koji je u skladu s uzorkom u Prilogu 2. ovom Pravilniku i k tome priloženom nacrtu koji je dostavio podnositelj zahtjeva za odobrenje, u formatu koji ne prelazi A4 (210 × 297 mm) ili složenog na taj format, i ako je moguće u mjerilu 1:1.

5.4. Svaka stražnja ploča za označivanje sporih vozila za tip odobren prema ovom Pravilniku mora nositi, uz oznake propisane u stavku 4.1.

5.4.1. Međunarodnu homologacijsku oznaku koja se sastoji od:

5.4.1.1. Kružnice oko slova „E” za kojom slijedi razlikovni broj zemlje koja je izdala odobrenje (3).

5.4.1.2. Broj odobrenja.

5.5. Oznaka odobrenja mora biti jasno čitljiva i neizbrisiva.

5.6. Prilog 3. ovom Pravilniku daje primjer izgleda homologacijske oznake.

6. OPĆE SPECIFIKACIJE (ISPITIVANJA)

6.1. Stražnje ploče za označivanje sporih vozila moraju biti tako konstruiranje da zadovoljavajuće funkcioniraju i da takve ostanu u normalnoj upotrebi. Uz to, one ne smiju imati projektnu ili proizvodnu grešku koja šteti njihovoj učinkovitoj funkciji ili njihovom održavanju u dobrom stanju.

6.2. Komponente retroreflektirajućih/fluorescentnih stražnjih ploča za označivanje sporih vozila (razred 1) ili samo retroreflektirajućih stražnjih ploča za označivanje sporih vozila (razred 2) ne smiju biti lako skidane.

6.3. Sredstva za pričvršćenje stražnjih ploča za označivanje sporih vozila moraju biti takva da omogućavaju stabilnu i trajnu vezi između ploče i stražnjeg kraja vozila, npr. pomoću vijaka i zakovica.

6.4. Vanjska površina retroreflektirajuće/fluorescentne stražnje ploče za označivanje sporih vozila (razred 1) ili samo retroreflektirajuće ploče za označivanje sporih vozila (razred 2) mora se lako čistiti. Površina zato ne smije biti hrapava i bilo koje izbočine koje ona može imati ne smiju sprečavati lagano čišćenje.

7. SPECIJALNA SPECIFIKACIJA (ISPITIVANJA)

7.1. Stražnje ploče za označivanje sporih vozila moraju također zadovoljiti zahtjeve u pogledu dimenzija, oblika, uzorka kao i kolorimetričkih, fotometričkih, fizikalnih i mehaničkih zahtjeva objašnjenih i prilozima od 5. do 12. ovom Pravilniku.

8. IZMJENE I PRODUŽENJE ODOBRENJA ZA STRAŽNJE PLOČE ZA OZNAKU SPORIH VOZILA (ZBOG KONSTRUKCIJE) I NJIHOVIH PRIKOLICA

8.1. Svaka izmjena tipa stražnje ploče mora biti javljena administrativnom odjelu koji je izdao homologaciju. Odjel tada:

8.1.1. razmatra imaju li učinjene izmjene znatan negativan učinak i odgovara li još uvijek tip naprave zahtjevima; ili;

8.1.2. zahtijeva daljnje izvješće o ispitivanju od tehničke službe odgovorne za provođenje testova.

8.2. Potvrđivanje ili odbijanje odobrenja, navodeći alternative, moraju biti priopćene putem procedure navedene u gornjem stavku 5.3. strankama u Sporazumu koje primjenjuju ovaj Pravilnik.

8.3. Nadležno tijelo koje izdaje produženje odobrenja mora doznačiti serijski broj takvog produženja i o tome obavijestiti druge stranke sukladno Sporazumu iz 1958. koje primjenjuju ovaj Pravilnik putem obrasca za priopćavanje koji odgovara obrascu u Prilogu 1. ovom Pravilniku.

9. SUKLADNOST PROIZVODA

Sukladnost proizvodnih postupaka treba biti u skladu s onom koja je opisana u Sporazumu, Dodatak 2. (E/ECE/324-E/ECE/TRANS/505/Rev.2), sa sljedećim zahtjevima:

9.1. Stražnje ploče za označivanje koje su odobrene prema ovom Pravilniku trebaju biti tako izrađene da odgovaraju odobrenom tipu i udovoljavaju navedenim zahtjevima u stavcima 6. i 7.

9.2. Mora se udovoljiti minimalnim zahtjevima za sukladnost proizvodnih kontrolnih postupaka koji su navedeni u Prilogu 13. ovom Pravilniku.

9.3. Mora se udovoljiti minimalnim zahtjevima za uzimanjem uzoraka, navedenih u Prilogu 14. ovom Pravilniku, od strane inspektora.

9.4. Nadležno tijelo koje je izdalo homologaciju tipa može u bilo koje vrijeme provjeriti usklađenost metoda kontrole koje se primjenjuju u svakom proizvodnom pogonu. Normalna učestalost tih provjera treba biti jedanput svake dvije godine.

10. KAZNE ZA NEUSKLAĐENOST PROIZVODA

10.1. Izdano odobrenje vezano za tip stražnje ploče za označivanje sporih vozila u smislu ovog Pravilnika može biti povučeno ako gornji navedeni zahtjevi nisu poštovani ili ako ploča za označivanje koja nosi homologacijski broj ne odgovara odobrenom tipu.

10.2. Ako ugovorna stranka, primjenjujući ovaj Pravilnik, povuče odobrenje koje je ranije izdala ona će o tome odmah obavijestiti druge ugovorne stranke, koje primjenjuju ovaj Pravilnik, putem obrasca za priopćavanje prema modelu iz Priloga 2. ovom Pravilniku.

11. PROIZVODNJA JE U POTPUNOSTI PREKINUTA

Ako vlasnik suglasnosti potpuno prekine proizvodnju stražnje ploče za označivanje sporih vozila odobrene u skladu s ovim Pravilnikom, on će o tome obavijestiti nadležni organ koji je izdao odobrenje. Po dobivanju odgovarajuće obavijesti, nadležni organ obavješćuje o tome ostale ugovorne stranke koje primjenjuju ovaj Pravilnik putem obrasca za priopćavanje koji odgovara obrascu iz Priloga 2. ovom Pravilniku.

12. PRIJELAZNE ODREDBE

12.1. Počevši od službenog datuma stupanja na snagu Dopune 2. izmjenama niza 01, niti jedna ugovorna stranka koja primjenjuje ovaj Pravilnik ne smije odbiti izdavanje odobrenja temeljena na ovom Pravilniku kako je izmijenjen Dopunom 2. izmjenama niza 01.

12.2. Počevši od 24 mjeseci nakon datuma stupanja na snagu Dopune 2. izmjenama niza 01, stranke u sporazumu koje primjenjuju ovaj Pravilnik dat će odobrenja samo ako je tip stražnjih ploča, koje treba odobriti, sukladan zahtjevima iz ovog Pravilnika kako je izmijenjen Dopunom 2. izmjenama niza 01.

12.3. Ugovorne stranke koje primjenjuju ovaj Pravilnik ne smiju odbiti izdavanje produljenja odobrenja prema prethodnoj verziji ovog Pravilnika, prema Dopuni 1. izmjenama niza 01.

12.4. Odobrenja izdana prema ovom Pravilniku ranije od 24 mjeseci nakon datuma stupanja na snagu Dopune 2. izmjenama niza 01 i sva produženja odobrenja, uključujući ona prema prethodnom nizu izmjena izdana nakon toga, ostaju neograničeno na snazi. Kada tip stražnjih ploča koje su odobrene prema prethodnoj verziji Pravilnika sukladno Dodatku 1. izmjenama niza 01 zadovoljava zahtjeve Pravilnika kako je izmijenjen Dopunom 2. izmjenama niza 01, ugovorna stranka koja je izdala odobrenje mora obavijestiti druge ugovorne stranke koje primjenjuju ovaj Pravilnik.

12.5. Ni jedna ugovorna stranka koja primjenjuje ovaj Pravilnik neće odbiti tip stražnjih ploča koje su odobrene prema ovom Pravilniku kako je izmijenjen Dopunom 2. izmjenama niza 01.

12.6. Počevši od službenog datuma stupanja na snagu Dopune 2. izmjenama niza 01, niti jedna ugovorna stranka koja primjenjuje ovaj Pravilnik ne smije zabraniti stavljanje na vozilo stražnju ploču za označivanje koja je odobrena prema ovom Pravilniku izmijenjenom Dopunom 2. izmjenama niza 01.

12.7. Ugovorne stranke koje primjenjuju ovaj Pravilnik moraju nastaviti odobravati stavljanje na vozilo stražnje ploče koje su odobrene prema prethodnoj verziji Pravilnika prema Dopuni 1. izmjenama niza 01 tijekom razdoblja od 48 mjeseci koji slijedi nakon dana stupanja na snagu Dopune 2. izmjenama niza 01.

12.8. Po isteku razdoblja od 48 mjeseci nakon datuma stupanja na snagu Dopune 2. izmjena niza 01, ugovorne stranke koje primjenjuju ovaj Pravilnik mogu zabraniti stavljanje stražnjih ploča za označivanje koje ne udovoljavaju zahtjevima ovog Pravilnika kako je izmijenjen Dodatkom 2. izmjenama niza 01, na nova vozila za koje je izdano nacionalno ili pojedinačno odobrenje više od 24 mjeseci nakon stupanja na snagu Dopune 2. izmjenama niza 01 ovom Pravilniku.

13. NAZIVI I ADRESE TEHNIČKIH SLUŽBI ODGOVORNIH ZA PROVEDBU ISPITIVANJA ODOBRENJA I ADMINISTRATIVNIH ODJELA

Stranke u Sporazumu koje primjenjuju ovaj Pravilnik moraju javiti Tajništvu Ujedinjenih naroda imena i adrese tehničkih službi, koje su odgovorne za provođenje ispitivanja za odobrenje, i administrativnih odjela koji izdaju odobrenje, i na kojem obrascu, kojim se potvrđuje ili produžuje ili povlači odobrenje, izdano u drugim zemljama, trebaju se poslati.

(1) Kako je određeno u Prilogu 7. prema Konsolidiranoj rezoluciji za konstrukciju vozila (R.E.3) (TRANS/WP.29/78/Rev.1/niz izmjena 2), kako je zadnje izmijenjeno nizom izmjena 4).

(2) Definicije tehničkih termina su one koje su usvojene od strane Međunarodne komisije za osvjetljenje (CIE) - vidjeti Tehničko izvješće za retrorefleksiju, CIE publikacija br. 54.

(3) 1 za Njemačku, 2 za Francusku, 3 za Italiju, 4 za Nizozemsku, 5 za Švedsku, 6 za Belgiju, 7 za Mađarsku, 8 za Češku, 9 za Španjolsku, 10 za Srbiju i Crnu Goru, 11 za Ujedinjenu Kraljevinu, 12 za Austriju, 13 za Luksemburg, 14 za Švicarsku, 15 (slobodno), 16 za Norvešku, 17 za Finsku, 18 za Dansku, 19 za Rumunjsku, 20 za Poljsku, 21 za Portugal, 22 za Rusku Federaciju, 23 za Grčku, 24 (za Irsku), 25 (za Hrvatsku), 26 za Sloveniju, 27 za Slovačku, 28 za Bjelarus, 29 za Estoniju, 30 (slobodno), 31 za Bosnu i Hercegovinu, 32 za Latviju, 33 (slobodno), 34 za Bugarsku, 35 (slobodno), 36 za Litvu, 37 za Tursku, 38 (slobodno), 39 za Azerbajdžan, 40 Za bivšu jugoslavensku republiku Makedoniju, 41 (slobodno), 42 za Europsku Uniju (suglasnosti izdaje njena država članica koristeći svoj ECE simbol), 43 za Japan, 44 (slobodno), 45 za Australiju, 46 za Ukrajinu, 47 za Južnu Afriku, 48 za Novi Zeland, 49 za Cipar i 50 za Maltu, 51 za Republiku Koreju, 52 za Maleziju, 53 za Tajland, 54 i 55 (slobodno), 56 za Crnu Goru, 57 (slobodno) i 58 za Tunis. Sljedeći se brojevi dodjeljuju ostalim zemljama u kronološkom redu u kojem one ratificiraju ili pristanu na Sporazum koji se odnosi na usvajanje jednakih tehničkih propisa za vozila s kotačima, opremu i dijelove koji se mogu ugraditi i/ili upotrijebiti na vozilima s kotačima i uvjetima za uzajamno priznavanje izdanih odobrenja na osnovi ovih propisa, a brojeve doznačene na takav način Glavni tajnik Ujedinjenih Naroda dostavlja ugovornim strankama Sporazuma.

PRILOG 1. CIE KOORDINATNI SUSTAV Slika 1. Slika 2.

PRILOG 2. KOMUNIKACIJA (Maksimalni format: A4 (210 × 297 mm))

PRILOG 3. IZGLED HOMOLOGACIJSKE OZNAKE Napomena: Homologacijski broj i dodatni simbol moraju se staviti u blizini kruga bilo iznad ili ispod slova „E” ili lijevo ili desno od tog slova. Brojke homologacijskog broja moraju biti na istoj strani slova „E” i okrenute u istom smjeru. Homologacijski broj i dodatni simbol moraju biti postavljeni dijametralno suprotno jedan prema drugom. Upotrebu rimskih brojeva kao homologacijskih brojeva treba izbjegavati s ciljem sprečavanja zabune s drugim simbolima.

PRILOG 4. POSTUPAK ISPITIVANJA ISPITNI UZORCI 1. Pet stražnjih ploča za označivanje sporog vozila moraju biti dostavljeni u ispitni laboratorij na razna ispitivanja koja treba provesti. 2. Ispitni primjerci moraju predstavljati tekuće proizvode, izrađene u skladu s preporukama proizvođača retroreflektirajućih i fluorescentnih (razred 1) ili samo retroreflektirajućih (razred 2) 3. Nakon provjere generalnih specifikacija (stavak 6. ovog Pravilnika) i specifikacija za oblik i dimenzije (Prilog 5.), četiri primjerka moraju biti podvrgnuta ispitivanju otpornosti na toplinu opisanom u Prilogu 9. ovom Pravilniku, prije ispitivanja opisanih u prilozima 6.,7., i 8. Peti primjerak se drži u svrhu reference tijekom postupaka ispitivanja. 4. Fotometrijska i kolorimetrijska mjerenja mogu se raditi na istom primjerku. 5. Za druga ispitivanja koriste se uzorci koji nisu bili podvrgnuti bilo kakvom ispitivanju.

PRILOG 5. SPECIFIKACIJE OBLIKA I DIMENZIJA OBLIK I DIMENZIJE RETROREFLEKTIRAJUĆIH/FLUORESCENTNIH (RAZRED 1) ILI SAMO RETROREFLEKTIRAJUĆIH (RAZRED 2) STRAŽNJIH PLOČA ZA OZNAČIVANJE SPORIH VOZILA 1. Oblik Ploče moraju biti oblika istostraničnog trokuta s okrnjenim kutovima, za montažu s jednim vrhom prema gore na stražnjoj strani sporih vozila. 2. Uzorak Stražnje ploče za označivanje sporih vozila imaju fluorescentnu sredinu i crvene retroreflektirajuće rubove napravljene od retroreflektirajućeg ploče ili premazom ili plastičnim ugaonim reflektorima. Stražnje ploče razreda 2 za označivanje sporih vozila moraju imati retroreflektirajuću sredinu. 3. Dimenzije Dužina osnovice uokvirenog fluorescentnog trokuta (razred 1) ili retroreflektirajućeg trokuta (razred 2) mora biti: najmanje 350 mm i najviše 365 mm. Najmanja širina površine, emitirajuće svjetlo, crvenog retroreflektirajućeg obruba mora biti 45 mm, najveća 48 mm. Ove su značajke prikazane u primjeru iz Priloga 12.

PRILOG 6. KOLORIMETRIJSKE SPECIFIKACIJE 1. Stražnje ploče za označivanje sporih vozila i njihovih prikolica moraju se sastojati ili od crveno retroreflektirajućih i crveno fluorescentnih materijala ili naprava (razred 1), ili samo od crveno retroreflektirajućih materijala ili naprava (razred 2) 2. Crveno reflektirajući materijal ili naprave 2.1. Kada je mjerena spektrofotometrom u skladu s odredbama CIE dokument br. 15 (1971.) i osvijetljena CIE standardnim osvjetljivačem D65 pod kutom od 45° prema normali i gledano duž normale (45/0 geometrija), boja novog materijala mora biti unutar granica prema stavku 2.31. Pravilnika br. 48. Tablica 1. Boja 1 2 3 4 Faktor osvjetljenja Crvena x 0,690 0,595 0,560 0,650 ≥ 0,03 y 0,310 0,315 0,350 0,350 2.1.1. Faktor osvjetljenja za crvenu boju mora biti ≥ 0,03. 2.2. Kada je osvijetljena CIE standardnim osvjetljivačem A, pod upadnim kutom β1 = β2 = 0° ili, ako to proizvodi bezbojnu reflektirajuću površinu, kut β1 = ± 5°, β2 = 0°, i mjerena kod kuta promatranja 20’, boja materijala u novom stanju mora biti unutar granica prema stavku 2.30. Pravilnika br. 48 Tablica 2. Boja 1 2 3 4 Crvena x 0,720 0,735 0,665 0,643 y 0,258 0,265 0,335 0,335 Napomena: Pitanje boja retroreflektirajućih materijala po noći se sada proučava u CIE TC 1.6; gornje granice su zato samo privremene i bit će revidirane nakon što CIE TC 1.6 završi svoj posao. 3. Crveni fluorescentni materijal 3.1. Kada je mjerena spektrofotometrom u skladu s odredbama CIE dokument br. 15 (1971.) i osvijetljena CIE standardnim osvjetljivačem D65 pod kutom od 45° prema normali i gledano duž normale (45/0 geometrija), boja novog materijala mora biti unutar granica prema stavku 2.32. Pravilnika br. 48. Tablica 3. Boja 1 2 3 4 Faktor osvjetljenja Crvena x 0,690 0,595 0,569 0,655 ≥ 0,30 y 0,310 0,315 0,341 0,345 3.1.1. Faktor osvjetljenja mora biti ≥ 0,30. 4. Usklađenost s kolorimetrijskim specifikacijama mora biti kontrolirana putem vizualnog usporednog ispitivanja. Ako ostane bilo kakva sumnja nakon tog ispitivanja, usklađenost s kolorimetrijskom specifikacijom kontrolira se putem određivanja trikromatskih koordinata najsumnjivijeg uzorka.

PRILOG 7. FOTOMETRIJSKE SPECIFIKACIJE FOTOMETRIJSKA SVOJSTVA 1. Kada je osvijetljena CIE standardnim osvjetljivačem A i mjerena kako je preporučeno od CIE TC (CIE publikacija br. 54, 1982.) koeficijent retrorefleksije R’ u kandelama na kvadratni metar i luks (cd.m-2.lx-1) cijele retroreflektirajuće površine u novom stanju mora biti najmanje kako je navedeno u tablici 1. Tablica 1. Koeficijent retrorefleksije R’ [cd.m-2.lx-1] Kut promatranja α [’] Kut upada β [°] 20’ β1 0° 0° 0° 0° β2 5° 20° 30° 40° R’ vanjskog obruba (razred 1,2) [cd.m-2.lx-1] R’ uokvireni trokut (razred 2) [cd.m-2.lx-1] 120 60 30 10 10 7 4 - 2. Kut koji leži nasuprot na uzorku mora biti veći od 80’.

PRILOG 8. OTPORNOST NA VANJSKE MEDIJE 1. OTPORNOST BOJE NA STARENJE USLIJED DJELOVANJA VREMENSKIH UVJETA 1.1. Postupak - Za svako ispitivanje uzimaju se dva primjerka uzorka (vidjeti stavak 2.1.2. ovog Pravilnika). Jedan se primjerak stavlja u tamni i suhi kontejner za naknadnu upotrebu kao „referentni neosvijetljeni primjerak”). Drugi primjerak mora biti podvrgnut izvoru svjetla u skladu s ISO standardom 105-B02-1978, odjeljak 4.3.1; retroreflektirajući materijal izloži se sve dok „blue standard” br. 7 ne izblijedi na br. 4 na sivoj ljestvici, a fluorescentni materijal sve dok „blue standard” br. 5 ne izblijedi na br. 4 na sivoj ljestvici. Nakon ispitivanja se primjerak ispirei u razrijeđenoj neutralnoj otopini deterdženta, osuši i ispita na usklađenost sa zahtjevima navedenim u stavcima od 1.2 do 1.4. 1.2. Vizualni izgled - Ni jedan dio površine eksponiranog primjerka ne smije pokazivati bilo kakvu prisutnost pukotina, sklonost brisanju, ljuštenju, imati mjehuriće, raslojavati se, kriviti se, biti poput krede, imati mrlje ili korodirati. Ne smije biti skupljanja više od 0,5 posto u bilo kojem linearnom smjeru i nikakvog znaka odljepljivanja kao podizanja rubova od donjeg sloja. 1.3. Trajnost boje — Boje izloženog primjerka moraju udovoljavati zahtjevima navedenim u Prilogu 6. 1.4. Učinak na koeficijent svjetlosnog intenziteta retroreflektirajućeg materijala. 1.4.1. Za ovo ispitivanje mora se napraviti mjerenje samo pod kutom promatranja od 20’ i upadnim kutom 5° metodom danom u Prilogu 7. 1.4.2. Koeficijent svjetlosnog intenziteta izloženog primjerka, kada je u suhom stanju, mora biti veći od 80 posto vrijednosti u Prilogu 7. tablici 1. 1.4.3. Zatim se primjerak podvrgava umjetnoj kiši i njegov koeficijent svjetlosnog intenziteta u tim uvjetima mora biti veći od 90 posto vrijednosti dobivenoj mjerenjem u suhom stanju, kako je objašnjeno u gornjem stavku 1.4.2. 2. OTPORNOST NA KOROZIJU (ISO standard 3768) 2.1. Primjerak uzorka podvrgava se djelovanju slane magle tijekom perioda od 48 sati podijeljenog na dva perioda svaki po 24 sata, odvojenih intervalom od 2 sata za vrijeme kojih se primjerku dozvoljava da se osuši. Slana magla proizvodi se raspršivanjem na temperaturi slane otopine 35 ± 2 °C., dobivene rastapanjem pet težinskih dijelova kalcijevog klorida u 95 dijelova destilirane vode koja ne sadrži više od 0,02 posto nečistoća 2.2. Odmah nakon okončanja ispitivanja, uzorak ne smije pokazivati znakove korozije koja bi narušavala učinkovitost naprave. 2.2.1. Koeficijent svjetlosnog intenziteta R retroreflektirajuće površine, kada se mjeri nakon perioda rekuperacije od 48 sati kako je navedeno u Prilogu 7. stavku 1., pri upadnom kutu od 5° i kutu promatranja 20’, ne smije biti manji od vrijednosti u Prilogu 7. tablici 1. Prije mjerenja, površina se očisti kako bi se uklonile naslage soli od slane magle. 3. OTPORNOST NA GORIVA Dio uzorka dužine ne manje od 300 mm mora biti uronjen u mješavinu n-heptana i toluena, 70 posto i 30 posto volumenski, na jednu minutu. Nakon vađenja površina se osuši brisanjem mekom tkaninom i ne smije pokazivati nikakve vidljive promjene koje bi umanjile učinkovitost. 4. ČVRSTOĆA PRIANJANJA (u slučaju ljepljivih materijala) 4.1. Prianjanje retroreflektirajućih materijala određuje se nakon zrenja od 24 sata pomoću odljepljivanja pod 90 stupnjeva na stroju za ispitivanje čvrstoće. 4.2. Određuje se prianjanje laminiranog ili premazom nanesenih retroreflektirajućih i fluorescentnih materijala. 4.3. Premazom naneseni materijali bilo koje vrste ne smiju biti uklonjivi bez alata ili oštećivanja materijala. 4.4. Laminirani materijali (ljepljivi filmovi) moraju zahtijevati silu od najmanje 10 N na 25 mm širine pri brzini od 300 mm u minuti, da bi se uklonili s podloge. 5. OTPORNOST NA VODU Dio uzorka dužine ne manje od 300 mm mora se uroniti u destiliranu vodu temperature 23 ± 5 °C tijekom 18 sati; nakon toga se suši 24 sata pod normalnim laboratorijskim uvjetima. Nakon završetka ispitivanja, uzorak se pregledava. Ni jedan dio unutar 10 mm od svake odsječene ivice ne smije pokazivati znakove pogoršanja koji bi umanjili učinkovitost ploče. 6. OTPORNOST NA UDAR (osim plastičnih ugaonih reflektora) Kada se čelična kugla promjera 25 mm spusti s visine od 2 m na poduprte retroreflektirajuće i fluorescentne površine, pri temperaturi okoline 23 ± 2 °C, materijali ne smiju imati nikakve pukotine ili odvajanje od donjih slojeva na udaljenosti većoj od 5 mm od zone udara. 7. OTPORNOST NA ČIŠĆENJE 7.1. Ručno čišćenje 7.1.1. Ispitni uzorak zaprljan mješavinom ulja za podmazivanje s dodatkom deterdženta i grafitom lagano se očisti bez oštećenja retroreflektirajuće ili fluorescentne površine brisanjem blagom alifatskom otopinom kao što je n-heptan, a nakon toga ispiranjem neutralnim deterdžentom. 7.2. Strojno pranje 7.2.1. Kada je podvrgnut neprekidnom tlačnom prskanju tijekom 60 sekundi komponenta koja se ispituje u svom normalnom montiranom položaju, ispitni primjerak ne smije pokazivati oštećenje na retroreflektirajućoj površini, odljepljivanje od donjeg sloja ili odvajanje od podloge na kojoj je montiran uzorak kod sljedećih parametara: (a) tlak vode/otopine za pranje 8 ± 0,2 MPa; (b) temperatura vode/otopine za pranje 60 ° – 5 °C; (c) protok vode/otopine za pranje 7 ± 1 l/min; (d) vrh držača s mlaznicom postavlja se na udaljenosti 600 ± 20 mm od retroreflektirajuće površine; (e) držač s mlaznicom drži se pod kutom manjim od 45 stupnjeva od okomice na retroreflektirajuću površinu; (f) mlaznica pravi mlaz širine kuta 40 stupnjeva.

PRILOG 9. OTPORNOST NA TOPLINU 1. Četiri se uzorka drže 48 sati u suhoj atmosferi na temperaturi 65 ± 2 °C, nakon čega se uzorci hlade tijekom 1 sata na 23 ± 2 °C. Poslije toga se drže 12 sati na temperaturi od – 20 ± 2 °C. 1.1. Uzorak se pregledava nakon vremena rekuperacije od 4 sata u normalnim laboratorijskim uvjetima. 2. Poslije ovog ispitivanja ne smije biti očitih pukotina ili značajne deformacije površina, posebno optičkih jedinica.

PRILOG 10. KRUTOST PLOČA Trokutasta ploča se čvrsto pridržava na jednoj od dugih stranom stezaljkama naprave za pridržavanje koje ne zadiru u nju više od 20 mm. Primijeniti se sila veličine 10 N okomita na ravninu suprotnu od vrha. Pri tome se vrh ne smije pomaknuti u smjeru sile za više od 40 mm. Nakon uklanjanja sile, ploča se mora vizualno vratiti u svoj početni položaj. Zaostali otklon ne smije biti veći od 5 mm.

PRILOG 11. Stabilnost u vremenu optičkih svojstava (1) stražnjih ploča za označivanje 1. Nadležno tijelo koje je izdalo odobrenje mora imati pravo provjere stabilnosti u vremenu optičkih svojstava tipa stražnjih ploča za označivanje koje su u upotrebi. 2. Nadležna tijela zemalja, koje nisu zemlja koja je izdala odobrenje, smiju provoditi slične provjere na svom teritoriju. Ako stražnja ploča za označivanje koja je u upotrebi ima sistematsku grešku, rečeno nadležno tijelo mora poslati tijelu koje je izdalo odobrenje zahtjev za mišljenje, za svaku komponentu koja je izuzeta na pregled. 3. U nedostatku drugih kriterija, pojam „sistematska greška” tipa stražnje ploče za označivanje koja je u upotrebi, mora se tumačiti u skladu s namjerom iz stavka 6.1. ovog Pravilnika. (1) Usprkos važnosti ispitivanja za provjeru stabilnosti u vremenu optičkih svojstava stražnjih ploča za označivanje, kod sadašnjeg posljednjeg dostignuća još nije moguće ocijeniti ovu stabilnost putem laboratorijskih ispitivanja ograničenog trajanja.

PRILOG 12. Stražnje ploče za označivanje sporih vozila i njihovih prikolica Primjer Sve dimenzije su u mm

PRILOG 13. Minimalni zahtjevi za sukladnost kontrolnih postupaka u proizvodnji 1. OPĆENITO 1.1. Smatrat će se da su zahtjevi za suglasnošću udovoljeni s mehaničkog i geometrijskoga gledišta, ako razlike ne prelaze neizbježna proizvodna odstupanja unutar zahtjeva iz ovog Pravilnika. 1.2. Obzirom na fotometrijske izvedbe, sukladnost masovno proizvedenih stražnjih ploča za označivanje neće biti osporavana ako, kod testiranja fotometrijskih izvedbi bilo koje nasumce odabrane stražnje ploče za označivanje, ni jedna izmjerena veličina nepovoljno ne odstupa za više od 20 posto od vrijednosti propisanih u ovom Pravilniku. 1.3. Koordinate kromatičnosti moraju udovoljavati. 2. MINIMALNI ZAHTJEVI ZA PROVJERU USKLAĐENOSTI OD STRANE PROIZVOĐAČA Za svaki tip stražnjih ploča za označivanje vlasnik homologacijske oznake provodi najmanje sljedeća ispitivanja, u odgovarajućim intervalima. Ispitivanja se provode u skladu s odredbama ovog Pravilnika. Ako bilo koje uzorkovanje pokaže neusklađenost s obzirom na tip odnosnog ispitivanja, uzimaju se i ispituju daljnji uzorci. Proizvođač poduzima mjere da osigura usklađenosti dotične proizvodnje 2.1. Priroda ispitivanja Ispitivanja usklađenosti u ovom Pravilniku pokrivaju fotometrijske i kolorimetrijske karakteristike i ispitivanja otpornosti tih karakteristika u vremenu. 2.2. Metode korištene u ispitivanjima 2.2.1. Općenito se ispitivanja moraju odvijati u skladu s metodama iznesenima u ovom Pravilniku. 2.2.2. U bilo kojem ispitivanju usklađenosti kojeg obavlja proizvođač, smiju se koristiti istovjetne metode uz pristanak nadležnog tijela odgovornog za homologacijska ispitivanja. Proizvođač je odgovoran za dokazivanje da su primijenjene metode istovjetne onima određenima ovim Pravilnikom. 2.2.3. Primjena stavaka 2.2.1. i 2.2.2. zahtijeva redovitu kalibraciju ispitnih uređaja i njihovu korelaciju s mjerenjima učinjenim od strane nadležnog tijela. 2.2.4. U svim slučajevima referentne metode moraju biti one iz ovog Pravilnika, posebno u svrhu administrativne provjere i uzorkovanja. 2.3. Priroda uzorkovanja Uzorci stražnjih ploča za označivanje moraju se odabrati nasumce iz proizvodnje jednolike partije. Jednolika partija znači komplet stražnjih ploča za označivanje istog tipa, određenog prema proizvodnim metodama proizvođača. Procjena općenito pokriva komplet proizvodnje iz pojedinih tvornica. Međutim, proizvođač može zajedno grupirati podatke iz nekoliko tvornica koji se odnose na isti tip, uz uvjet da one proizvode pod istim sustavom upravljanja kvalitetom. 2.4. Izmjerene i zabilježene fotometrijske karakteristike Uzorkovane stražnje ploče za označivanje podvrgavaju se fotometrijskim ispitivanjima na najmanje vrijednosti u točkama i kromatičnost koordinata koje su dane u ovom Pravilniku. 2.5. Rukovodeći kriteriji prihvatljivosti Proizvođač je odgovoran za provedbu statističke studije rezultata ispitivanja i za određivanje, u skladu s nadležnim tijelom, rukovodećih kriterija prihvatljivosti svojeg proizvoda, u svrhu udovoljavanja specifikacijama, podnesenih za provjeru usklađenosti proizvoda u stavku 9.1. ovog Pravilnika. Rukovodeći kriteriji prihvatljivosti su takvi da, s nivoom sigurnosti 95 posto, minimalna vjerojatnost prolaza provjere na licu mjesta u skladu s Prilogom 14. (prvo uzorkovanje) treba biti 0,95.

PRILOG 14. MINIMALNI ZAHTJEVI ZA UZIMANJE UZORAKA OD STRANE INSPEKTORA 1. OPĆENITO 1.1. Zahtjevi sukladnosti smatraju se zadovoljenima u mehaničkom i geometrijskom pogledu, prema ovom Pravilniku, ako postoje, ako razlike ne prelaze neophodna proizvodna odstupanja. 1.2. Obzirom na fotometrijsku izvedbu, usklađenost masovno proizvedenih stražnjih ploča za označivanje ne osporava se ako, kada se testiraju fotometrijske izvedbe bilo koje nasumično odabrane stražnje ploče za označivanje: 1.2.1. ni jedna izmjerena vrijednost nepovoljno ne odstupa više od 20 posto od propisanih vrijednosti u ovom Pravilniku; 1.2.2. se stražnje ploče za označivanje s očiglednim greškama zanemaruju. 1.3. Koordinate kromatičnosti moraju udovoljavati. 2. PRVO UZORKOVANJE U prvom se uzorkovanju izabiru nasumično četiri stražnje ploče za označivanje. Prvi uzorak od dvije ploče označuje se s A, drugi uzorak od dvije ploče označuje se s B. 2.1. Sukladnost se ne osporava 2.1.1. Slijedom postupka za uzorkovanje prikazanom na slici 1. ovog Priloga sukladnost masovno proizvedene stražnje ploče za označivanje ne osporava se ako su odstupanja od izmjerenih vrijednosti stražnjih ploča za označivanje u najnepovoljnijim smjerovima: 2.1.1.1. uzorak A A1: jedna stražnja ploča za označivanje 0 posto jedna stražnja ploča za označivanje najviše 20 posto A2: obje stražnje ploče za označivanje više od 0 posto ali najviše 20 posto prijelaz na uzorak B 2.1.1.2. uzorak B B1: obje stražnje ploče za označivanje 0 posto 2.2. Sukladnost se osporava 2.2.1. Slijedom postupka za uzorkovanje prikazanom na slici 1. ovog Priloga sukladnost masovno proizvedene stražnje ploče za označivanje mora biti osporena, a od proizvođača se zahtijeva da njegova proizvodnja zadovolji kriterije (uskladi) ako su odstupanja od izmjerenih vrijednosti stražnjih ploča za označivanje: 2.2.1.1. uzorak A A3: jedna stražnja ploča za označivanje najviše 20 posto jedna stražnja ploča za označivanje više od 20 posto ali najviše 30 posto 2.2.1.2. uzorak B B2: u slučaju A2 jedna stražnja ploča za označivanje više od 0 posto ali najviše 20 posto jedna stražnja ploča za označivanje najviše 20 posto B3: u slučaju A2 jedna stražnja ploča za označivanje 0 posto jedna stražnja ploča za označivanje više od 20 posto ali najviše 30 posto 2.3. Odobrenje je povučeno Usklađenost se osporava i primjenjuje se stavak 10. ako su, nakon postupka uzorkovanja na slici 1. ovog Priloga, odstupanja od izmjerenih vrijednosti stražnje ploče za označivanje: 2.3.1. uzorak A A4: jedna stražnja ploča za označivanje najviše 20 posto jedna stražnja ploča za označivanje više od 30 posto A5: obje stražnje ploče za označivanje više od 20 posto 2.3.2. uzorak B B4: u slučaju A2 jedna stražnja ploča za označivanje više od 0 posto ali najviše 20 posto jedna stražnja ploča za označivanje više od 20 posto B5: u slučaju A2 obje stražnje ploče za označivanje više od 20 posto B6: u slučaju A2 jedna stražnja ploča za označivanje 0 posto jedna stražnja ploča za označivanje više od 30 posto 3. PONOVLJENO UZORKOVANJE U slučajevima A3, B2, B3, ponavlja se uzorkovanje, treći uzorak C dviju stražnjih ploča za označivanje i četvrti uzorak D dviju stražnjih ploča za označivanje, proizvedenih nakon usklađivanja, potrebno je uzeti sa skladišta, unutar dva mjeseca nakon obavijesti. 3.1. Sukladnost se ne osporava 3.1.1. Slijedom postupka za uzorkovanje prikazanom na slici 1. ovog Priloga sukladnost masovno proizvedene stražnje ploče za označivanje ne osporava se ako su odstupanja od izmjerenih vrijednosti stražnjih ploča za označivanje: 3.1.1.1. uzorak C C1: jedna stražnja ploča za označivanje 0 posto jedna stražnja ploča za označivanje najviše 20 posto C2: obje stražnje ploče za označivanje više od 0 posto ali najviše 20 posto prijelaz na uzorak D 3.1.1.2. uzorak D D1: u slučaju C2 obje stražnje ploče za označivanje 0 posto 3.2. Sukladnost se osporava 3.2.1. Slijedom postupka za uzorkovanje prikazanom na slici 1. ovog Priloga, sukladnost masovno proizvedene stražnje ploče za označivanje osporava se, a od proizvođača se zahtijeva da njegova proizvodnja zadovolji kriterije (uskladi), ako su odstupanja od izmjerenih vrijednosti stražnjih ploča za označivanje: 3.2.1.1. uzorak D D2: u slučaju C2 jedna stražnja ploča za označivanje više od 0 posto ali najviše 20 posto jedna stražnja ploča za označivanje najviše 20 posto 3.3. Odobrenje je povučeno Usklađenost se osporava i primjenjuje se stavak 10. ako su, nakon postupka uzorkovanja na slici 1. ovog Priloga, odstupanja od izmjerenih vrijednosti stražnje ploče za označivanje: 3.3.1. uzorak C C3: jedna stražnja ploča za označivanje najviše 20 posto jedna stražnja ploča za označivanje više od 20 posto C4: obje stražnje ploče za označivanje više od 20 posto 3.3.2. uzorak D D3: u slučaju C2 jedna stražnja ploča za označivanje 0 ili više od 0 posto jedna stražnja ploča za označivanje više od 20 posto 4. ISPITIVANJA OTPORNOSTI Uzorak jedne stražnje ploče za označivanje uzorak A, nakon postupka uzorkovanja na slici 1. ovog Priloga, ispituje se prema postupku opisanom u prilozima 8. i 9. ovom Pravilniku. Stražnja ploča za označivanje smatra se prihvatljivom ako je prošla ispitivanja. Međutim, ako ispitivanja na primjercima uzorka A nisu prošla, dvije stražnje ploče za označivanje uzorka B podvrgavaju se istom postupku i obje moraju proći ispitivanja. Slika 1.